|  |
| --- |
| **Objekta higiēniskais novērtējums** |
| Kuldīgā |

|  |
| --- |
| 28.07.2022 |

|  |
| --- |
| 1. **Objekta nosaukums:** Bērnu un jauniešu nometne **“Esi vesels!”** |
| 1. **Objekta īpašnieks:** Biedrība “Attīstības fabrika”, reģ. Nr.40008074582, Kuldīgas iela 13, Ventspils |
| 1. **Objekta adrese:** Lielā iela 13, Piltene, Ventspils novads, LV-3620 |
| 1. **Novērtēšanu veica:** Sabiedrības veselības departamenta Kurzemes kontroles nodaļas inspektors sabiedrības veselības jomā Maruta Doniņa, pamatojoties uz iesniegto dokumentu izskatīšanas rezultātiem, ņemot vērā nometnes vadītājas sniegto informāciju un skaidrojumus, kā arī novērtēšanā izmantoti 27.06.2022. objekta higiēniskā novērtējuma rezultāti (Pielikums Veselības inspekcijas 27.06.2022. atzinumam Nr.2.4.6.-14/614) |
| 1. **Novērtēšanā piedalījās:** nometnes vadītājs Mārcis Pliens |
| 1. **Konstatēts**   **6.1. Vispārīgās ziņas par objektu/ objekta raksturojums**  Bērnu un jauniešu nometni “Esi vesels!”ir paredzēts organizēt Piltenes pamatskolas (turpmāk – Skola) telpās laika posmā no 08.08.2022. līdz 15.08.2022. Nometne ir plānota kā slēgta tipa, diennakts nometne telpās un ārpus telpām. Nometņu vadītājam ir izsniegta bērnu nometņu vadītāja apliecība Nr.060-00031, apliecība derīga līdz 25.01.2023. Nometnē strādās 4 darbinieki, maksimālais dalībnieku skaits - 40 bērni un jaunieši vecumā no 11 līdz 14 gadiem (bērni ar īpašām vajadzībām – nav).  Nometnes dalībnieku ēdināšana tiks paredzēta 4 reizes dienā Skolas ēdnīcā.  Ēkā nav uzņēmumu, kas var radīt draudus bērnu drošībai un veselībai. Ir iespēja vienu telpu iekārtot kā izolatoru. Bērni tiks izvietoti Skolas klašu telpās.Saskaņā ar saņemto informāciju, nometnes dalībnieki izmantos skolas gultas veļu un gultas piederumus. Gultas veļa un gultas piederumi ir pietiekošā daudzumā. Tīrās veļas uzglabāšanai ir atsevišķa telpa-noliktava, kas aprīkota ar plauktiem. Netīrā veļa tiek glabāta neabsorbējošos tekstila maisos.  Skolā ir atsevišķas tualetes telpas (meitenēm un zēniem), kas aprīkotas ar klozetpodiem, roku mazgātnēm un dušām. Tualetēs ir tualetes papīrs, šķidrās ziepes un roku susināšanas līdzekļi (vienreizējie dvieļi). Telpu uzkopšanu veic skolas personāls, izmantojot uzkopšanas inventāru, mazgāšanas un tīrīšanas līdzekļus. Uzkopšanas inventāra glabāšanai ir atsevišķa telpa. Visas telpas ir apmierinošā sanitāri-tehniskā stāvoklī. Apsekošanas laikā telpās netika konstatēta grauzēju, kaitīgo posmkāju klātbūtne vai to esamības pazīmes.  Nometne tiks nodrošināta ar pirmās palīdzības aptieciņu.  **6.2. Iekštelpu virsmu apdare**  Telpu apdarei izmantoti viegli tīrāmi, telpu funkcijai atbilstoši materiāli: grīdas –linolejs, flīžu segums; sienas – krāsotas; tualetēs – grīdas un sienas – flīžu segums. Grīdas ir stabilas, nav slidenas, bez bīstamiem izciļņiem, caurumiem vai slīpumiem. Tualetes telpās sienu un grīdu apdarei ir izmantoti materiāli, kas paredzēti mitrai uzkopšanai un dezinfekcijai.  **6.3. Apgaismojums**  Telpu apgaismojums - dabīgais un mākslīgais. Vizuāli - pietiekošs. Novērtēšanas laikā visi apgaismes ķermeņi ir darba kārtībā.  **6.4. Siltumapgāde**  Centralizēta siltumapgāde. Skolas katlumāja.  **6.5. Gaisa apmaiņa**  Telpu vēdināšana- dabiskā, caur veramiem logiem un durvīm. Tualetēs ir nodrošināta piespiedu (mākslīgā) vēdināšana.  **6.6. Ūdens apgāde**  Centralizēta ūdensapgāde, pieslēgta pie Piltenes ūdensvada tīkliem. Bērnu slāpju remdēšanai ir nodrošināts vārīts ūdens. Ir nodrošināta karstā ūdens padeve mazgātnēm un dušas iekārtām. Karstā ūdens sagatavošana – centralizēta.  **6.7. Kanalizācijas sistēma**  Sadzīves notekūdeņi tiek novadīti Piltenes sadzīves notekūdeņu kanalizācijas sistēmā.  **6.8. Teritorijas labiekārtošana**  Skolas teritorija ir labiekārtota, pietiekami apgaismota, sadzīves atkritumu savākšanai nodrošināts konteiners, kas izvietots asfaltētā laukumā.  **6.9. Vides pieejamība**  Nav vērtēta.  **6.10.Riska faktoru novērtēšana un cita informācija**  Nav paredzēta. |
| 7. **Slēdziens**  Bērnu un jauniešu nometne **„Esi vesels!”** atbilst higiēnas prasībām un var uzsākt darbību laika posmā no 08.08.2022. līdz 15.08.2022., stingri ievērojot normatīvo aktu prasības un atbilstoši epidemioloģiskās situācijas attīstībai valstī (Ministru kabineta 28.09.2021. noteikumi Nr.662 “Epidemioloģiskās drošības pasākumi Covid-19 infekcijas izplatības ierobežošanai”) veicot nometnes organizēšanu un tās darbības nodrošināšanu saskaņā ar 01.09.2009. MK noteikumu Nr.981 “Bērnu nometņu organizēšanas un darbības kārtība” prasībām un vadoties pēc Valsts izglītības satura centra, sadarbībā ar Veselības ministriju, izstrādātām 2022.gada 15. jūnija „Vadlīnijām piesardzības pasākumiem bērnu nometņu organizētājiem”. |
| 1. **Rekomendējamie pasākumi**   Nometni organizēt un tās darbību nodrošināt saskaņā ar MK 01.09.2009. noteikumu Nr.981 “Bērnu nometņu organizēšanas un darbības kārtība” prasībām un vadoties pēc Valsts izglītības satura centra, sadarbībā ar Veselības ministriju, izstrādātām 2022.gada 15. jūnija „Vadlīnijām piesardzības pasākumiem bērnu nometņu organizētājiem”. |

|  |  |
| --- | --- |
| Sabiedrības veselības departamenta  Kurzemes kontroles nodaļas inpektors  sabiedrības veselības jomā | Maruta Doniņa |

|  |
| --- |
| Maruta Doniņa, 20227306 |
| maruta.donina@vi.gov.lv |